Aku Ankan taskukirja

Aku Ankan taskukirja on Suomessa vuodesta 1970 julkaistu, nykyään kerran kuukaudessa ilmestyvä taskukokoinen Disney-sarjakuvakirjasarja. Se on myös kaikkein vanhin edelleen alkuperäisellä nimellään ilmestyvä Disneyn sarjakuvajulkaisu Suomessa. 

Kuukausittain ilmestyvien taskukirjojen lisäksi vuosittain ilmestyy 2–4 erikois- ja teemanumeroa, joskus enemmänkin.  Kirjojen sarjakuvat ovat pääasiassa italialaista alkuperää. Tarinat ovat pääosin käännöksiä Italian Topolino-lehden sarjakuvista. Koko olemassaolonsa ajan Aku Ankan taskukirja on ollut erittäin suosittu julkaisu. Se on eräs Suomen myydyimpiä kuukausittain ilmestyviä julkaisuja. Nykyisin taskukirjoja voi lukea myös sähköisessä muodossa.

 Historia 
Vuonna 1957 Italiassa alettiin julkaista I Classici di Walt Disney -taskukirjoja, joihin oli koottu aiemmin Topolino-lehdessä julkaistuja sarjoja ja yhdistetty ne yhdeksi tarinaksi erikseen piirretyn kehyskertomuksen – ns. esinäytöksen –  avulla. Vuonna 1967 näitä taskukirjoja alettiin julkaista Saksassa nimellä Lustiges Taschenbuch, joista puolestaan suomalaiset Aku Ankan taskukirjat käännettiin.

Esinäytökset poistuivat taskukirjoista vähitellen 1980-luvulla, kun saksalaisten taskukirjojen sisältö alettiin koota useammasta italialaisesta taskukirjasta sekä suoraan Topolino-lehtien sarjoista. Esinäytökset palasivat taskukirjoihin uudelleen heinäkuun 2006 numerossa 319 (Miljoonakaappaus), joka oli samalla johdanto taskukirjan 320 ensimmäiseen tarinaan. Sen jälkeen esinäytöksiä on nähty kolmesti: numeroissa 354 (Pallo hallussa), 374 (Valiojoukko) ja 490 (Korpikuoro).

Vuodesta 1992 (numerosta 142) alkaen taskukirjat on käännetty suoraan alkuperäisistä tarinoista saksalaisten taskukirjojen sijaan. Suomalaiset taskukirjat olivat kuitenkin edelleen identtisiä saksalaisten ja muiden pohjoismaisten taskukirjojen kanssa vielä 2000-luvullakin, sillä kaikkien niiden sisältö valittiin Tanskassa Egmontin toimituksessa. 1990-luvulla taskukirjoissa alettiin julkaista myös Egmontin tuottamia sarjoja italialaisten sarjojen lisäksi.

Painatuskulujen laskemiseksi taskukirjoja julkaistiin alkujaan puoliksi nelivärisinä, puoliksi mustavalkoisina siten, että joka toinen aukeama oli värillinen ja joka toinen mustavalkoinen. Samoin oli ainakin Saksassa ja Ruotsissa. Taskukirjat muuttuivat kokonaan nelivärisiksi vuoden 1993 alusta. Ensimmäinen kokonaan värillinen taskukirja oli numero 154 (Nyt nappaa!). Myöhemmin myös vanhojen taskukirjojen uusintapainoksia ryhdyttiin tekemään kokonaan värillisinä.

Marraskuussa 2007 markkinoille ilmestyi uusi Mini-Taskari, joka on huomattavasti normaalia taskukirjaa pienempi. Mini-Taskareiden julkaiseminen lopetettiin vuonna 2012 huonon menekin ja nousseiden painokustannusten takia.

Taskukirjojen numero 1–79 takakansissa on Aku Ankka -aiheinen kuva. Numeroissa 80, 81 ja 82 on kuvan lisäksi kyseisen taskukirjan sisällysluettelo. Numeroiden 83–145 takakansissa on mainoksia edellisistä numeroista. Tästä eteenpäin takakansissa on seuraavan taskukirjan numero, nimi ja kansi. Tupla ja tripla taskukirjojen takakansissa näin ei kuitenkaan toimittu. Sittemmin tästä tavasta on luovuttu vuoden 2018 lopussa, numeron 471 jälkeen.

Aku Ankan taskukirjoista on julkaistu useita erikielisiä muunnelmia lukuisissa maissa. Näihin lukeutuvat muun muassa sisarjulkaisut Lustiges Taschenbuch Saksassa ja Kalle Ankas Pocket Ruotsissa. Aku Ankan taskukirja on tunnettu myös nykyajan ilmiöitä toisinaan jäljittelevistä sarjoista. Aku Ankan taskukirjan kannet ja sarjat ovat jäljitelleet muun muassa Tähtien sotaa ja Tintin seikkailuita.

 Vastaanotto 

Alkuvuosina sarjakuvakriitikot moittivat sarjan käännöstä ja piirrostyötä, jonka taso vaihteli huonosta keskinkertaiseen. Sarjainfo-lehden suuressa albumikatsauksessa vuonna 1983 sarjaa kuvattiin nopeasti rutiinilla piirretyksi hengettömäksi sarjakuvaksi, joka on sisällöltään pelkkää tyhjää koheltamista.Sarjakuva-albumien katsaus, Sarjainfo 1/1983. Juhani Tolvanen kirjoitti Sarjainfo 4/1980:ssa Aku Ankan taskukirja 53: Mikki panee tuulemaan -kirjan olevan tylsää liukuhihnasarjakuvaa, ”joka on häpeäksi niin monipuoliselle ilmaisumuodolle kuin sarjakuvalle”.

 Taskukirjojen selkämykset 
pienoiskuva|Vuosien 2005–2006 taskukirjojen muodostama kuva.
Vuoden 1995 alusta (taskukirjasta numero 178) lähtien samana vuonna ilmestyneiden taskukirjojen selkämykset ovat muodostaneet yhtenäisen kuvan, poikkeuksena vuosien 2005 ja 2006 yhteiskuva sekä vuosi 2019, jolloin selkämyskuva kattoi vain osan vuodesta. 
Vuosina 2020 ja 2021 ei ollut lainkaan selkämyskuvia.

Selkämyskuvien piirtäjät:

Kari Korhonen: 1995–2004 ja 2013 

Giorgio Cavazzano: 2005–2009, 2014, 2016–2017 ja 2023

Andrea Freccero: 2010–2011, 2018 ja 2019 

Corrado Mastantuono: 2012

tuntematon piirtäjä: 2015

Paolo Mottura: 2022

Ub Iwerks: 2024

Ferdinand Horvath: 2024

Carl Barks: 2024

Al Taliaferro: 2024

Daan Jippes: 2025

Ulrick Schröder: 2025

Muodostuneet kuvat:

 1995: Aku kyljellään pitelemässä Aku Ankan taskukirja -kylttiä (Taskari täytti 25 vuotta)
 1996: Tupu, Hupu ja Lupu pitelemässä Aku Ankan taskukirja -kylttiä
 1997: Roope Ankka nukkuu rahakasan päällä (Roope täytti 50 vuotta)
 1998: Mikki Hiiri ja syntymäpäiväkakku (Mikki täytti 70 vuotta)
 1999: Taikaviitta ja Ankkalinnan yö (Taikaviitta täytti 30 vuotta)
 2000: Aku vanhojen taskukirjojen pyörteessä (Taskari täytti 30 vuotta)
 2001: Luonnos, tussattu piirros ja valmis värillinen lopputulos Akusta iskemässä palloa pesäpallomailalla
 2002: Pelle Pelottoman paja, kopiokone suoltaa kopioita Pikku apulaisesta (Pelle Peloton täytti 50 vuotta)
 2003: Aku ja pojat käyvät eräänlaista lumisotamuunnelmaa Roope-sedän aarrekammioholvissa josta Roope ei ole lainkaan mielissään
 2004: Ankanpojat ampuvat Akun ilmapalloja rikki ritsojen kera (Aku täytti 70 vuotta)
 2005–2006: Ankkalinnan väki yhdessä poseeraamassa (Disney-sarjakuva täytti 75 vuotta)
 2007: Iines, pojat ja Roope lahjoineen (Iines täytti 75 vuotta, ankanpojat 70 vuotta ja Roope 60 vuotta)
 2008: Hessu, Poliisimestari Sisu ja Minni Mikin grillijuhlissa (Mikki ja Minni täyttivät 80 vuotta)
 2009: Ankkalinnan väkeä tuomassa Akulle juhlakakkua, joka putoaa Touholta ja lentää kohti Akun päätä (Aku täytti 75 vuotta)
 2010: Kuvassa on Akun eri henkilöllisyyksiä; vasemmalla Taikaviitta, sen vieressä Tuplanolla ja oikealla on Aku
 2011: Aku katsoo ihmeissään rahasäiliön rikkonaista seinää ja Roope-setä vuorostaan katsoo Akua raivon partaalla samalla kun Karhukopla pötkii pakoon rahasäkkien kera
 2012: Ankkalinnalaisia olympialaisten urheilijoina (kuva viittaa samana vuonna järjestettyihin Lontoon olympialaisiin)
 2013: Maltan Ankka -patsasta kantava Aku ja Iines pinkovat pakoon kokkona loimottavalta rahtilaivalta satamalaiturissa Rankku Kanuunan ihmetellessä sivusta tapahtumien kulkua (kuva viittaa Kari Korhosen Maltan Ankka -tarinaan, joka julkaistiin samaisena vuonna samannimisessä taskukirjassa (numero 407))
 2014: Akun elämänkaari syntymästä nykypäivään (Aku täytti 80 vuotta)
 2015: Ankkalinnan väkeä poseeraamassa Tähtien sota -elokuvien hahmoina (viittaus samaisena vuonna julkaistuun uuteen tähtien sota -elokuvaan)
 2016: Roope-setä, Karhukopla, Kroisos Pennonen ja Kulta-into Pii rahasäiliön pihalla, Milla Magia taivaalla lähestymässä rahasäiliötä (kuva on mahdollinen viittaus samaisena vuonna numerossa 419 julkaistuun tarinaan, jossa Kroisos, Kulta-Into, Karhukopla ja Milla Magia liittoutuvat Roopea vastaan))
 2017: Ankkalinnalaisia ja Suomen lippu (Suomi täytti 100 vuotta)
 2018: Roope, Aku ja pojat ovat löytäneet kirjastokammion hyllyt täynnä Aku Ankan taskukirjoja
 2019: Aku ja Taikaviitta (Aku täytti 85 vuotta, Taikaviitta 50 vuotta)
 2022: Kesäilta laiturilla järven rannalla, ankanpojat polskivat vedessä, Aku ja Iines katselevat aurinkoa yöttömässä yössä
 2023: Nojatuolissa istuva Aku ja pojat katselevat valokuva-albumista löytyneitä potretteja
 2024: Neljä Aku-hahmoa tämän uran alkuajoilta; Ub Iwerks (1934), Ferdinand Horvath (1935), Carl Barks (1946) ja Al Taliaferro (1947) (Aku täytti 90 vuotta)
 2025: Rahasäiliössä Roope esittelee rahakaivoksesta löytämäänsä kolikkoa pojille ja rahoja kiillottavalle Akulle. Tämä selkämyskuva on aiemmin nähty Aku Ankka Jumbo -sarjakuvakirjasarjan numeron 23 kannessa vuonna 2012

 Virstanpylväät 

 1970: Ensimmäinen Aku Ankan taskukirja Mikki kiipelissä ilmestyi.
 1973: Aku Ankan taskukirja alkoi ilmestyä viisi kertaa vuodessa.
 1979: Aku Ankan taskukirja alkoi ilmestyä kuusi kertaa vuodessa.
 1980: 50. taskukirja Rahamies Roope ilmestyi.
 1984: Esinäytöstä ei enää käytetty numeron 73 jälkeen, muutamaa poikkeusta lukuun ottamatta (numeroissa 74-76 (näissä esinäytös nähtiin vain joidenkin tarinoiden väleissä) 78–79, 83, 85 ja 107).
 1984: Ensimmäinen Taskarin erikoisnumero, Onneksi olkoon Aku Ankka, ilmestyi.
 1985: Taskukirja alkoi ilmestyä kahdeksan kertaa vuodessa.
 1986: Taskukirja ilmestyi poikkeuksellisesti kahdeksan kerran sijasta seitsemän kertaa vuodessa.
 1987: 100. taskukirja Juhlakalu Aku ilmestyi, tavallisuudesta poikkeavasti 288 sivua (norm. 254/256).
 1989: Numerosta 115 numeroon 141 taskukirjassa oli 264 sivua.
 1990: Taskukirja aloitti nykyisen ilmestymisvauhtinsa, eli joka kuukausi.
 1992: 150. taskukirja Runsauden sarvi ilmestyi.
 1993: Ensimmäinen kokonaan värillinen taskukirja, Nyt nappaa!, julkaistiin.
 1994: Ensimmäinen 512-sivuinen tuplataskukirja, Ankallissankari, ilmestyi Aku Ankan 60-vuotisjuhlavuoden kunniaksi.
 1995: Taskukirjasta numero 178 Joku odottaa soittoasi lähtien kunkin vuoden kirjojen selkämykset alkoivat muodostaa yhtenäisen kuvan (paitsi vuosina 2020 ja 2021) 
 1995: Taskukirja oli ilmestynyt jo 25 vuotta, ja sen kunniaksi 185. taskukirja oli juhlataskukirja.
 1995: Vuoden alusta lähtien tarinoiden alussa on lukenut tarinanimen lisäksi sen päähenkilön nimi.
 1996: 200. taskukirja Näköispatsas ilmestyi.
 1998: Taskukirjassa alettiin näyttää tekijöiden (käsikirjoittajan ja piirtäjän) nimet jokaisen tarinan ensimmäisen sivun alalaidassa 215. taskukirjasta Pöytä koreaksi lähtien. Näin alettiin menetellä myös Aku Ankka -lehdessä vuoden 1998 ensimmäisestä numerosta lähtien.
 1999: Tästä vuodesta vuoteen 2001 asti taskukirjoja ilmestyi normaalin 12 sijaan 13 kertaa vuodessa.
 2000: Taskukirja numero 239 Palo hallussa oli juhlanumero, koska se oli uuden vuosituhannen ensimmäinen Aku Ankan taskukirja, ja samana vuonna 250. taskukirja ilmestyi juhlistaen sitä nimellään Varttitonni.
 2001: Ensimmäinen Teemataskukirja Pala kakkua ilmestyi.
 2004: Taskukirjojen neljännellä sivulla alkaa ilmestyä lyhyitä artikkeleita eri aiheista, sekä 300. taskukirja nimeltään Kolmesataa ilmestyi joulukuussa. Kirjassa oli 300 sivua.
 2006: Esinäytös palasi takaisin taskukirjassa 319, nimeltään Miljoonakaappaus.
 2007: Ensimmäinen Mini-taskari Aku on ykkönen ilmestyi.
 2009: 350. taskukirja ilmestyi helmikuussa nimellä Vuosisadan rakkaustarina.
 2009: Esinäytös palasi toistamiseen taskukirjassa 354, nimeltään Pallo hallussa.
 2010: Aku Ankan taskukirja täytti 40 vuotta maaliskuussa ja neliosainen Taskarin parhaat -sarja ilmestyi.
 2010: Taskarin 40-vuotisjuhlan kunniaksi maaliskuun taskarissa oli 40 ylimääräistä sivua.
 2010: Ensimmäinen 768-sivuinen triplataskari Tripla ilmestyi
 2011: Esinäytös palasi kolmannen kerran taskukirjassa 374, nimeltään Valiojoukko.
 2013: Taskukirjojen neljännellä sivulla alkoi ilmestyä Silvia Zichen piirtämiä kuvia. 
 2013: 400. taskukirja Neljäsataa ilmestyi huhtikuussa. Kirjassa oli 400 sivua.
 2014: Tästä vuodesta vuoteen 2016 asti taskukirjoja ilmestyi normaalin 12 sijaan 13 kertaa vuodessa.
 2017: 450. taskukirja Kauhukaksikko ilmestyi maaliskuussa. Roope Ankka täytti 70 vuotta ja sen kunniaksi tehtiin taskukirja Pääoma.
 2019: Aku Ankka täytti 85 vuotta ja sen kunniaksi tehtiin taskukirja Ykkösankka.
 2020: Aku Ankan taskukirja täytti 50 vuotta, ja sen kunniaksi saman vuoden kesäkuussa ilmestyi kaikkien aikojen paksuin taskukirja Täyttä kultaa, joka oli 928-sivuinen ja 5,5 senttiä paksu.
 2020: Esinäytös palasi neljännen kerran taskukirjassa 490, nimeltään Korpikuoro.
 2021: 500. taskukirja Viissatanen ilmestyi toukokuussa.

Kirjat, joissa on tavallista enemmän sivuja

Extrasivulliset
Jossain tapauksissa taskukirjoissa on normaalikokoisen (254/256) sijaan nähty kirjoja joissa on syystä tai toisesta lisäsivuja, mutta ei kuitenkaan niin paljon että niitä voisi luokitella tupliin, triploihin tai 400 sivuisiin.

Alla lista näistä kirjoista ja mahdollinen selitys extrasivuihin:

100. Juhlakalu Aku (1987)
32 lisäsivua (yhteensä 288). Numero 100 saavuttamisen kunniaksi

numerosta, 115 (Akun nuorallatanssi (1989)), numeroon 141 (Roopen unelmat (1991)), taskukirjojen sivumäärä muuttui pysyvästi 264 sivuun, mutta palasi numerossa 142 (Antiikin ihmeet (1992)) takaisin ennalleen

150. Runsauden sarvi (1992)
288 sivua. Numeron 150 saavuttamisen kunniaksi

185. Neljännesvuosisadan kakku (1995)
264 sivua. Taskukirjan 25-vuotisjuhlan kunniaksi. 
Nämä extrasivut sisältävät Aku Ankan taskukirjan suuri 25-vuotiskisan, joka vei yhden sivun ja Tarinaa Taskareista -artikkelin, joka vei kahdeksan sivua

300. Kolmesataa (2004)
300 sivua. Numeron 300 saavuttamisen kunniaksi

364. Kultaa ja kunniaa (2010)
40 lisäsivua (yhteensä 296). Taskukirjan 40-vuotisjuhlan kunniaksi

 Tuplat 
Alla lista tuplakokoisista taskukirjoista, jotka julkaistiin vuosien 1994–2019 aikana:
 176. Ankallissankari (1994)
 182. Rantaleijona (1995)
 188. Ankkaenergiaa
 194. Linssilude (1996)
 200. Näköispatsas
 207. Listaykkönen (1997)
 213. Juhlaraha
 219. Nokkamies (1998)
 225. Kuokkavieras
 231. Kesätoimittaja (1999)
 237. Ammattiauttaja
 244. Turistiluokka (2000)
 250. Varttitonni
 257. Täyttä elämää (2001)
 263. Oloneuvos
 269. Matkaeväs (2002)
 275. Luunelonen
 281. Kerran kuussa (2003)
 285. Hui hai!
 293. Epäilyksen varjo (2004)
 297. Tähtikaksikko
 305. Tuulihattu (2005)
 309. Tähtien setä
 317. Terveisiä Ankkalinnasta (2006)
 321. Noitakonsti
 329. Roope-sedän rahanippu (2007)
 333. Kolmoset
 341. Läpimurto (2008)
 345. Tähtihetki
 353. Onnenonkija (2009)
 357. Varjo yössä
 365. Tuplanolla ja syvyyden saalistajat (2010)
 373. Umpijäässä (2011)
 377. Seitsemän meren kauhu
 385. Hyvä tuli! (2012)
 389. Vahtivuoro
 397. Perhosvaikutus (2013)
 401. Tuplanolla ja uhka taivaalta
 406. Maltan ankka
 409. Sormuksen narrit (2014)
 419. Piirun verran parempi
 422. Sankarparvi (2015)
 432. Kreivin aikaan
 435. Takaisku (2016)
 445. Ajokortti
 448. Napamies (2017)
 452. Metsän poika
 460. Uhka ulapalta (2018)
 463. Täällä vartioin minä!
 472. Onnen lantit (2019)
 481. Tuplanolla maailma on omillaan

 Triplat 
Alla lista triplakokoisista taskukirjoista, jotka julkaistiin vuosien 2010–2019 aikana:

 369. Tripla (2010)
 381. Kolmoiselämää (2011)
 393. Kultaharkko (2012)
 413. Tähtien setä: Vastaisku (2014)
 426. Aina tiellä (2015)
 439. Kovin kolikko (2016)
 457. Ihan ässä (2017)
 469. 768 karaattia (2018)
 477. Onnea! (2019)

 400-sivuiset 
Alla lista 400-sivuisista taskukirjoista, jotka julkaistiin vuosien 2013-2019 aikana:

400. Neljäsataa (2013)
412. Juhlapäivä (2014)
425. Kisaturisti (2015)
434. Viitan mahti 
438. Polttopiste (2016)
447. Pärstäpankkiiri
451. Kova koville (2017)
459. Juhlahetki
464. Valekyttä (2018)
471. Mokia 471
475. Kostajan jäljillä (2019)
479. Pieni askel ankalle
483. Hirmuliskojen yö

 Katso myös 

 Luettelo Aku Ankan taskukirjoista
 Aku Ankka -lehti
 Iines-lehti
 Roope-setä

 Lähteet 

 Aiheesta muualla 

 Perunamaan taskaritietokanta.
 Inducksin listaus Aku Ankan taskukirjoista.

da:Jumbobog
de:Lustiges Taschenbuch
de:Kalle Ankas Pocket

*
Luokka:Seulonnan keskeiset artikkelit